Το τηλέφωνο μίας 80χρονης από την Αθήνα καταχωρήθηκε κατα λάθος σε ροζ αγγελίες, με αποτέλεσμα η ίδια να δέχεται τηλεφωνήματα από άνδρες με άγριες διαθέσεις.

Η ηλικιωμένη μητέρα τριών παιδιών, τεσσάρων εγγονιών και τεσσάρων δισέγγονων μίλησε στο Καλημέρα Ελλάδα, όπου περιέγραψε την «περιπετειά» της.

«Με έπαιρναν τα βράδια και μου ζήταγαν ραντεβού», είπε η άτυχη γυναίκα.

«Δεν καταλάβαινα αυτά τα πράγματα. Δεν ξέρω τι θα πει «ροζ, άσπρο». Με έπαιρναν και τους έβριζα. Τα είχα χαμένα», δήλωσε η 80χρονη.

Όπως έχει συμπεράνει η ίδια, στη σχετική αγγελία μέσω της οποίας της ζητούν την «Νικολέτα», υπάρχει και φωτογραφία της.

«Πρέπει να την έχουν τη φωτογραφία μου. Είμαι λίγο χοντρούλα, με ξανθό το μαλλάκι μου και η φωτογραφία είναι θολή για να μην φαίνομαι», σημείωσε σχετικά, αφού όπως ενημερώθηκε, «υπάρχει συγκεκριμένη εφημερίδα είναι για τέτοιου είδους αγγελίες».

«Θέλω να πέσω από το μπαλκόνι μου», είπε αναφερόμενη στην ντροπή και διερωτήθηκε για ποιο λόγο το έκαναν.

«Με παρηγορεί λίγο που η συνείδησή μου είναι καθαρή», είπε η χήρα στο «Καλημέρα Ελλάδα» και τον Γιώργο Παπαδάκη.